open-index/open-wikipedia-markdown huggingface dataset:
কানিজ আলী

**কানিজ আলী** (জন্মঃ জুলাই, ১৯৮৫) একজন বাংলাদেশি-ব্রিটিশ মেকআপ শিল্পী এবং ফ্রিল্যান্স বিউটি কলামলেখক। তিনি "কানিজমেকআপ" এবং "কানিজমেকআপ ট্রেইনিং একাডেমি"র প্রতিষ্ঠাতা পরিচালক।

## প্রারম্ভিক জীবন
আলী বাংলাদেশে জন্মগ্রহণ করেন। তার জন্মের কিছু পরেই তার পিতামাতা ইংল্যান্ডের লন্ডনে চলে যান এবং সেখানে পশ্চিম লন্ডনে বসবাস করেন। পাঁচ ভাইবোনের মধ্যে তিনি সবাই বড়। একটি মুসলিম বাড়িতেই তারা বড় হন।

১৩ বছর বয়সে আলী শিশুতোষ প্রকাশনায় কবিতা লেখেন এবং প্রতিযোগিতায় জয়লাভ করেন। মাধ্যমিক শিক্ষাকালীন তিনি ভালো গ্রেড পেতেন।

অক্সব্রিজ কলেজে আলী পূর্ণাঙ্গরূপে পড়াশোনার পাশাপাশি একটি ফাউন্ডেশন কোর্সও করেন। ২০০৭ সালে তিনি ইউনিভার্সিটি কলেজ লন্ডন থেকে এলএলবি ল কোর্স পাস করেন। পরবর্তীতে তিনি লন্ডনের চ্যান্সেরি লেন ভিত্তিক আন্তর্জাতিক আইন ফার্ম বার্ড অ্যান্ড বার্ডে কাজ করেন।

## কর্মজীবন
আলী কর্মজীবনে আইনজীবী হতে চাইলেও পরবর্তীতে কসমেটিকস ক্ষেত্রে নিজের কাজের কিছু প্রকাশনার পর এ দিকেই ক্যারিয়ার গঠন করার প্রতি ঝোঁকেন। একই সময়ে তিনি ফেনচার্চ ক্লোথিং এর সাথেও তিনি কাজ করার সুযোগ পান।

*এশিয়ানা*, *এশিয়ানা ওয়েডিং*, *[[এশিয়ান উইম্যান ম্যাগাজিন|এশিয়ান ম্যাগাজিন]]*, *এশিয়ান ব্রাইড*, *ফ্যানফেয়ার*, *এশিয়ান ওয়েডিং ডিকশনারি*, *রেমিডি*, *[[শাউট (ম্যাগাজিন)|শাউট]]*, *[[ইস্টার্ন আই (ম্যাগাজিন)|ইস্টার্ন আই]]*, *দ্য মুসলিম পেপার* এবং *লন্ডন বাংলা*সহ নানা ম্যাগাজিনে তাঁর কাজগুলো প্রকাশিত হয়।

২০০৭ সালের অক্টোবরে আলী "কানিজমেকআপ" প্রতিষ্ঠা করেন, যা বিভিন্ন সামগ্রী উৎপাদনসহ নানাবিধ প্রকল্প গ্রহণ করে থাকে।

২০০৯ সালের অক্টোবরে তিনি "কানিজমেকআপ ট্রেইনিং একাডেমি" প্রতিষ্ঠা করেন। অনেকেই তার কাছ থেকে মেকআপ বিষয়ক পরামর্শ চাইতেন, তাদের জন্যেই তিনি এ একাডেমি প্রতিষ্ঠা করেন। তিনি সেখানে বছরজুড়েই কর্মশালা নিয়ে থাকেন। সেইসাথে মেকআপ, ফ্যাশন এবং বধূসাজ বিষয়েও শিখিয়ে থাকেন।

মে, ২০১০ সালে তিনি "কানিজমেকআপ টীম" নামক মেকআপ শিল্পীদের একটি দল গঠন করার সিদ্ধান্ত গ্রহণ করেছিলেন। এর মাধ্যমে নতুন শিল্পীরা প্রধান ফ্যাশন ক্যাটওয়াক ও অনুষ্ঠানের বাইরেও তাদের দক্ষতা বাড়াতে পারেন। তবে তার ব্যস্ততার কারণে বর্তমান এ দলটি তার কিছু প্রকল্প দেখাশোনা করে। তার একটি মডেল ও চিত্রগ্রাহকদেরও দল রয়েছে যা তার জন্য কাজ করে।

## পুরস্কার ও সম্মাননা
২০০৮ সালের নভেম্বর মাসে আলী এশিয়ান স্টাইল অ্যাওয়ার্ডে "দ্য বেস্ট মেকআপ আর্টিস্ট অ্যাওয়ার্ড" এর জন্য মনোনীত হন। ২০১১ সালের নভেম্বরে তিনি লন্ডনের পার্ক লেনের লন্ডন হিল্টন পার্কে অনুষ্ঠিত আন্তর্জাতিক এশীয় ফ্যাশন পুরস্কারে "সেরা মেকআপ শিল্পী" বিভাগের পুরস্কার লাভ করেন।

## আরো দেখুন

* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

## বহিঃসংযোগ

* 
* কানিজ মেকআপ 
* কানিজ রেস্টুরেন্ট ওয়েবসাইট  
* কানিজ চ্যারিটি ফাউন্ডেশন ওয়েবসাইট 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:বাংলাদেশী ব্রিটিশ
বিষয়শ্রেণী:ব্রিটিশ মেকআপ শিল্পী
বিষয়শ্রেণী:ব্রিটিশ কলামলেখক
বিষয়শ্রেণী:ব্রিটিশ এশীয় লেখিকা
বিষয়শ্রেণী:ব্রিটিশ ব্যবসায়ী
বিষয়শ্রেণী:বাংলাদেশী ব্যবসায়ী
বিষয়শ্রেণী:ব্রিটিশ নারী ব্যবসায়ী
বিষয়শ্রেণী:লন্ডনের ব্যবসায়ী
বিষয়শ্রেণী:লন্ডনের লেখক
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:ব্রিটিশ রেস্তোরাঁ মালিক
বিষয়শ্রেণী:১৯৮৫-এ জন্ম
বিষয়শ্রেণী:ব্রিটিশ মুসলিম
বিষয়শ্রেণী:ব্রিটিশ এশীয় লেখক
নাজনীন রহমান

**নাজনীন রহমান** (সিবিই FMedSci) একজন ব্রিটিশ জেনেটিসিস্ট। বিশেষভাবে তিনি ক্যান্সার নিয়ে গবেষণা করেন। তিনি ইনস্টিটিউট অব ক্যান্সার রিসার্চ এর জেনেটিক্স এবং এপিডেমিওলজি বিভাগের প্রধান।

## শিক্ষা
১৯৯১ সালে নাজনীন রহমান অক্সফোর্ড বিশ্ববিদ্যালয় থেকে মেডিসিন বিভাগে পাশ করেন। এরপর ১৯৯৯ সালে আণবিক জেনেটিক্স এর ওপর পিএইচডি করেন। পিএইচডির বিষয় ছিলো *Wilms' tumor susceptibility gene FWT1*। ক্লিনিক্যাল জেনেটিক্স এর বিশেষজ্ঞ প্রশিক্ষণ এ ২০১১ সালে তিনি তার সার্টিফিকেট কোর্স শেষ করে।

## কর্মজীবন ও গবেষণা
স্যার রিচার্ড ডল ভিত্তিক ইনস্টিটিউট অব ক্যান্সার রিসার্চের জেনেটিক্স এবং এপিডেমিয়লোজীর প্রধান হিসেবে তিনি কাজ করেন। ক্যান্সার হওয়ার জেনেটিক প্রক্রিয়া নিয়ে তিনি গবেষণা করেন। বিশেষভাবে পেডিয়াট্রিক ক্যান্সার বা স্তন ক্যান্সার নিয়ে তিনি কাজ করেন। তার গবেষণার মাধ্যমে এনএইচএস রোগীদের জন্য উন্নত স্ক্রীনিং চিকিত্সার ব্যবস্থা করা হয়। এছাড়া বিরল ক্যান্সার জেনেটিক্স নিয়েও আন্তর্জাতিকভাবে কাজ করেন।*ফসল জিনোমের* কাজ নিয়ে তিনি ব্লগও তৈরী করেছেন।

তিনি রয়েল মার্সডেন এবং সেন্ট জর্জেস হাসপাতালে ক্লিনিকাল প্রধান হিসেবে দায়িত্ব পালন করেন। তিনি সেখানে ক্যান্সার জেনেটিক্স সেবা প্রদান করতেন।

## পুরস্কার ও সম্মাননা
২০১০ সালে নাজনীন রহমান অ্যাকাডেমি অফ মেডিক্যাল সায়েন্সেসের 'ফেলো'  হিসেবে নির্বাচিত হন।  ২০১৪ সালের এপ্রিল মাসে বিবিসি ওম্যান'স হওয়ার-এ তিনি ব্রিটেনের তৃতীয় সবচেয়ে প্রভাবশালী মহিলা হিসেবে তালিকাভুক্ত হন। এরপর ২০১৬ সালের ফেব্রুয়ারিতে ব্রিটিশ মুসলিম পুরস্কার পান। বিজ্ঞান ও ইঞ্জিনিয়ারিং এ সেবা প্রদানের জন্য তাকে এই পুরস্কার দেওয়া হয়।

২০১৬ সালে নাজনীন রহমানের জন্মদিনে তাকে সম্মানিত করার জন্য কমান্ডার অব দ্য অর্ডার অব দ্য ব্রিটিশ এম্পায়ার (সিবিই) হিসেবে নিয়োগ দেওয়া হয়।

## ব্যক্তিগত জীবন
নাজনীন রহমান একজন গায়িকা এবং গীতিকার,২০১৪ সালের মধ্যে তার একটি এলবাম প্রকাশ করার পরিকল্পনা ছিলো।

## আরও দেখুন
* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ মুসলিম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ বাংলাদেশী
বিষয়শ্রেণী:ব্রিটিশ বংশাণুবিদ
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ক্যান্সার গবেষক
ফারিয়া আলম

**ফারিয়া আলম** (জন্ম: ১৩ ফেব্রুয়ারি, ১৯৬৬) ফুটবল অ্যাসোসিয়েশনের একজন সাবেক সচিব। ফুটবল কর্মকর্তাদের সাথে একটি যৌন কেলেঙ্কারির মাধ্যমে তিনি সমালোচিত হন।

## প্রেক্ষাপট
যখন ফারিয়া আলম ১৯ বছর বয়সী ছিলেন, তখন তার মা তাকে বাংলাদেশে নিয়ে আসেন এবং তার বিয়ের ব্যবস্থা করেন। তার স্বামী ছিলো একজন ভালো ব্যাবসায়ী। কিন্তু ফারিয়া আলম এই বিয়ে মেনে নিলেন না। তিনি তার স্বামীকে ত্যাগ করে ইংল্যান্ডে চলে গেলেন।

তারপর তিনি লন্ডনে থাকা শুরু করেন। সেখানে তিনি বন্ধুদের সঙ্গে রাতে পার্টি করে সময় কাটাতেন।

## যৌন-কেলেঙ্কারি
কিছু সময় মডেলিং কাজ করার পর ফারিয়া আলম ফুটবল এসোসিয়েশন এ কাজ পান। তখন ছিলো ২০০৩ সালের জুলাই মাস। তিনি নির্বাহী পরিচালক ডেভিড ডেভিস এর ব্যক্তিগত সহকারী হিসেবে কাজ শুরু করেন। উক্ত প্রতিষ্ঠানের সদর দপ্তর লন্ডনের সোহো স্কয়ারে অবস্থিত।

শীঘ্রই তিনি প্রতিষ্ঠানটির প্রধান নির্বাহী মার্ক প্যালিওস এর সাথে সম্পর্কে জড়িয়ে পরেন। এই সম্পর্কের শেষে যে ব্যাপারটি ঘটে তা হলো ইংল্যান্ড ফুটবল দলের ম্যানেজার Sven-Goran Eriksson এর সাথে তার সম্পর্ক তৈরী হয়। এসব সম্পর্কের কথা সারাদেশে ছড়িয়ে পড়লে তিনি ২০০৪ সালের আগস্টে কাজ থেকে পদত্যাগ করেন।

২০০৪ সালের অক্টোবর মাসে তিনি ফুটবল এসোসিয়েশন এর বিরুদ্ধে অন্যায্য বরখাস্ত, চুক্তিভঙ্গ এবং যৌন হয়রানির অভিযোগ করেন। ২০০৫ সালের সেপ্টেম্বর মাসে একটি শিল্প ট্রাইব্যুনাল দ্বারা তার দাবি প্রত্যাখ্যাত হয়  .

## সেলিব্রিটি বিগ ব্রাদার ২০০৬
২০০৬ সালের জানুয়ারি মাসে ফারিয়া আলম* যুক্তরাজ্যের সেলিব্রিটি বিগ ব্রাদার 2006* অনুষ্ঠানে হাজির হন। এরপর ২০০৬ সালের ১৭ জানুয়ারি,তিনি মন্তব্য করেন যে,ব্রিটিশ জনগনের উচিত হবে না একজন কালো বা এশিয়ানকে বিজয়ী করা।

## ফিল্ম কাজ
২০০৬ সালে ফারিয়া আলম  নামে একটি সিনেমায় কাজ করেন। এক সাক্ষাৎকারে তিনি বলেন,*"এটা ছিল এমন একটি ভূমিকা যেখানে আমি নিজেকে উপস্থাপন করতে পেরেছি। আমি এটা গ্রহণ করি আমার জীবন এর অভিজ্ঞতা থেকে"*।

## ব্যক্তিগত জীবন
২০০৭ সালে ফারিয়া আলম কানাডায় স্নাতকোত্তর ডিগ্রী নেওয়ার জন্য ব্রিটেন ত্যাগ করেন। তার এক ছেলের সাথে সম্পর্ক ছিলো যিনি লস এঞ্জেলস ভিত্তিক একটি ফিল্ম প্রোডাকশন কোম্পানি চালাতেন। তবে ২০০১০ সালে একটি সাক্ষাৎকারে তিনি দাবি করেছেন যে, এরিকসন নামের সেই ছেলের সাথে সম্পর্ক তিনি কোনভাবেই নষ্ট করতে পারেন নি।

## আরও দেখুন
* ব্রিটিশ বাংলাদেশী
* তালিকায় ব্রিটিশ বাংলাদেশীদের

## তথ্যসূত্র

## বহিঃসংযোগ
* 
* ব্লগস.কম-এ ফারিয়া আলম

বিষয়শ্রেণী:১৯৬৬-এ জন্ম
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ বাংলাদেশী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:ফুটবলারদের স্ত্রী ও বান্ধবী
জেবা ইসলাম সিরাজ

**জেবা ইসলাম সিরাজ **একজন বাংলাদেশী বিজ্ঞানী। তিনি ধান গবেষণার জন্য বেশি পরিচিত। উন্নয়নশীল লবণ-সহনশীল ধান উৎপাদনের জন্য তিনি গবেষণা করে যাচ্ছেন। এই ধান বাংলাদেশের উপকূলীয় অঞ্চলের জন্য অধিক উপযোগী হবে। তিনি বর্তমানে ঢাকা বিশ্ববিদ্যালয়য়ের প্রাণরসায়ন ও আণবিক জীববিজ্ঞান বিজ্ঞান বিভাগে অধ্যাপক হিসেবে নিয়োজিত আছেন।

## একাডেমিক ক্যারিয়ার
জেবা ইসলাম সিরাজ ছাত্র জীবনে অনেক মেধাবী ছিলেন। তিনি প্রাথমিক জীবন থেকেই অদম্য মেধা শক্তির পরিচয় দিয়েছিলেন। উচ্চ মাধ্যমিকে ভালো ফলাফল নিয়ে পাশ করে  ঢাকা বিশ্ববিদ্যালয়ে ভর্তি হন। সেখান থেকে ১৯৮০ সালে স্নাতক ডিগ্রী অর্জন করেন। একই বিশ্ববিদ্যালয় থেকে ১৯৮২ সালে স্নাতকোত্তর সম্পন্ন করেন।  এরপর ১৯৮৬ সালে প্রাণরসায়ন থেকে পিএইচ.ডি করেন গ্লাসগো বিশ্ববিদ্যালয় থেকে। একই বছর লিভারপুল বিশ্ববিদ্যালয়ে যান পোস্ট-ডক্টরেট করার জন্য। এরপর দেশে ফিরে ১৯৮৮ সালে তিনি ঢাকা বিশ্ববিদ্যালয়ের প্রভাষক হিসেবে জীবপ্রযুক্তি ও আণবিক জীববিজ্ঞান বিভাগে যোগদান করেন। ১৯৯১ সালে পদন্নোতি হয়ে সহযোগী অধ্যাপক এবং ১৯৯৭ সালে অধ্যাপক হন।

## গবেষণা কার্যক্রম
জেবা ইসলাম সিরাজ ঢাকা বিশ্ববিদ্যালয়ে একটি ভাল-সজ্জিত প্ল্যান্ট বায়োটেকনোলজি ল্যাবরেটরি প্রতিষ্ঠা করেন। তিনি জেনারেশন চ্যালেঞ্জ প্রোগ্রাম (জিসিপি) এর কো-প্রিন্সিপাল হিসেবে দায়িত্ব পালন করেন। কৃষি উৎপাদন বৃদ্ধির জন্য কীভাবে আণবিক জীববিজ্ঞান কাজে লাগানো যায়, তা নিয়েও কাজ শুরু করেন। বাংলাদেশের উপকূলীয় অঞ্চলে লবণ সহনশীল ধানবীজ রোপণ করলে অনেক ভালো ফসল পাওয়া যাবে। এই লক্ষ্যে তার গবেষণা কার্যক্রম চালিয়ে যান।

জেবা ইসলাম সিরাজ ভিজিটিং সায়েন্টিস্ট হিসেবে (ড. জন বেনেট এর সঙ্গে লবণাক্ততা সহনশীল ধা্নবীজ নির্মাণের জন্য; জানুয়ারী-মার্চ ১৯৯৮), পিবিজিবি ও সিএসডব্লিউএস বিভাগ, ইরি (ইরি-পেত্রা বাংলাদেশ প্রকল্প উন্নয়নের উপর এমভি চালের, জুন ১১-২৯, ২০০২ এবং জুন ১৬-২০, ২০০৩), বিউমন্টে ইউএসডিএ গবেষণা কেন্দ্রে, টেক্সাস, মার্কিন যুক্তরাষ্ট্র (অগাস্ট. ৪-১৬, ২০০৩) এবং এ বিভাগের আণবিক সেল এবং উন্নয়নমূলক জীববিজ্ঞান, ইউনিভার্সিটি অব টেক্সাস, অস্টিন, মার্কিন যুক্তরাষ্ট্র; ইত্যাদি হিসেবে কাজ করেন।
## সম্মাননা
* অনন্যা শীর্ষ দশ পুরস্কার

## আরও দেখুন
* বিরি
* ইরি
* ঢাকা বিশ্ববিদ্যালয়

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বিজ্ঞানী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:অনন্যা শীর্ষ দশ পুরস্কার বিজয়ী
বিষয়শ্রেণী:প্রাণরসায়নবিদ
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:আণবিক জীববিজ্ঞানী
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জৈবপ্রযুক্তিবিদ
বিষয়শ্রেণী:নারী জৈবপ্রযুক্তিবিদ
আনোয়ারা বাহার চৌধুরী

**আনোয়ারা বাহার চৌধুরী** (জন্ম: ফেব্রুয়ারি ১৩, ১৯১৯ - মৃত্যু: অক্টোবর ২৭, ১৯৮৭ ) বাংলাদেশের একজন সমাজকর্মী এবং লেখিকা ছিলেন।

## পটভূমি এবং শিক্ষাজীবন
আনোয়ারা বাহার চৌধুরী তার শিক্ষাজীবন শুরু করেন সাখাওয়াত মেমোরিয়াল উচ্চ বিদ্যালয় এ। এবং তিনি সেখান থেকে সফলতার সাথে ১৯৩৪ সালে এসএসসি পাস করেন। তিনি কলকাতার বেথুন কলেজ থেকে তার উচ্চ মাধ্যমিক ও বিএ ডিগ্রি সম্পন্ন করেন। তিনি স্কটিশ চার্চ কলেজ, কলকাতা থেকে ১৯৪১ সালে সম্মান ডিগ্রি প্রাপ্ত হন।

## পেশা
আনোয়ারা বাহার চৌধুরী কলকাতা বিশ্ববিদ্যালয়ের অধীনে মহিলা ব্রাবর্নি কলেজে বাংলা সাহিত্যে শিক্ষকতার পেশায় নিযুক্ত ছিলেন। তিনি আনজুমানে খাওয়াতে ইসলামের সেক্রেটারী ছিলেন যেটা বেগম রোকেয়ার হাতে প্রতিষ্ঠিত হয়েছিল। তিনি বিদ্যময়ী মহিলা উচ্চ বিদ্যালয়, কামরুন্নেসা উচ্চ বালিকা বিদ্যালয় এবং বাংলা বাজার মহিলা উচ্চ বিদ্যালয়ে প্রধান শিক্ষিকার দায়িত্ব পালন করেন।

১৯৫৫ সালে তিনি মহিলা শিক্ষার উপরে বিশেষ প্রতিনিধির দায়িত্ব পান। তিনি বুলবুল ললিতকলা একাডেমিরও একজন প্রতিষ্ঠাকালীন সদস্য ছিলেন। যেটা ঢাকাতে তিনি ১৯৫৫ সালে প্রতিষ্ঠা করেন। ১৯৬৯ সালে তিনি হাবিবুল্লাহ বাহার কলেজ প্রতিষ্ঠা করেন।

তিনি একাধিক বই লিখেছেন। এর মধ্যে সব চেয়ে উল্লেখযোগ্য কবিতার বই হল *আমার চেতনার রঙ*।

## ব্যক্তিগত জীবন
তখনকার একজন রাজনীতিবিদ হাবিবুল্লাহ বাহার চৌধুরীর সাথে তিনি বিবাহ বন্ধনে আবদ্ধ হন। তার তিন মেয়ে - সেলিনা বাহার জামান, নাসরিন সামস, তাজিন চৌধুরী এবং একমাত্র ছেলে ইকবাল বাহার চৌধুরী নিয়ে তার সংসার।

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:বাংলাদেশী নারী অধিকার কর্মী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী কবি
বিষয়শ্রেণী:বাংলাদেশী লেখক
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর বাংলাদেশী লেখিকা
বিষয়শ্রেণী:পাকিস্তানে ভারতীয় অভিবাসী
বিষয়শ্রেণী:পাকিস্তানি লেখক
সিগমা হুদা

**সিগমা হুদা** ( মৃত্যু : ১৭ জুলাই ২০২৪) ছিলেন একজন বাংলাদেশী আইনজীবী এবং সমাজ সেবক।

## আইনজীবী
তিনি অনুপ চেতিয়ার আইনজীবী ছিলেন, যিনি আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক এবং অবৈধভাবে জাল পাসপোর্ট ব্যবহার করে বাংলাদেশে প্রবেশ করেছিলেন।

## অবদান
২০১৪ সালে তিনি জাতিসংঘের হয়ে মানব পাচার বিরোধী কার্যক্রম পরিচালনা করেন। তার পতিতাবৃত্তি বিরোধী চিন্তাধারার জন্য তিনি সকলের কাছে পরিচিত।

## কারাদণ্ড
২০০৭ সালে, সিগমা হুদাকে ঘুষের দায়ে দুর্নীতি দমন কমিশনের দ্বারা বাংলাদেশী আদালতে আনা হয়। সেখানে তাকে ২.৪০ কোটি টাকা পরিমাণ ঘুষ গ্রহণের অপরাধে তিন বছরের কারাদণ্ডে দণ্ডিত করা হয় এবং তার স্বামীকেও দুর্নীতি ও ক্ষমতার অপব্যবহারের অভিযোগে দোষী সাব্যস্ত করা হয়।

## ব্যক্তিগত জীবন
তার স্বামীর নাম ব্যারিস্টার নাজমুল হুদা, যিনি বাংলাদেশ জাতীয়তাবাদী দলের সাবেক মন্ত্রী, বাংলাদেশ জাতীয়তাবাদী জোটের চেয়ারম্যান ও বাংলাদেশ মানবাধিকার পার্টির নেতা ছিলেন।
তার পিতা আকবর কবির ছিলেন জিয়াউর রহমানের ক্যাবিনেটে তথ্য উপদেষ্টা। উন্নয়ন সংগঠন নিজেরা করি’র প্রধান নির্বাহী খুশি কবীর তার বড় বোন।

## তথ্যসূত্র

বিষয়শ্রেণী:নারী আইনজীবী
বিষয়শ্রেণী:জন্মের সাল অজানা
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:১৯৪০-এর দশকে জন্ম
বিষয়শ্রেণী:২০২৪-এ মৃত্যু
বিষয়শ্রেণী:২১শ শতাব্দীর নারী আইনজীবী
সালমা খাতুন (ট্রেন চালক)

**সালমা খাতুন** (জন্ম: ১ জুন, ১৯৮৩) বাংলাদেশের প্রথম নারী ট্রেন চালক। ২০০৪ সালে বাংলাদেশ রেলওয়েতে সহকারী চালক হিসেবে যোগদানের মাধ্যমে তিনি দেশের প্রথম নারী হিসেবে ট্রেন চালনা পেশায় আসেন।
## জন্ম
টাঙ্গাইল জেলার ভূঞাপুরের অর্জুনা গ্রামে জন্ম গ্রহণ করেন ১৯৮৩ সালে।

## শিক্ষা ও কর্মজীবন
অর্জুনা মুহসীন উচ্চ বিদ্যালয় থেকে ২০০০ সালে এসএসসি এবং কুমুদিনী সরকারি কলেজ থেকে প্রথম বিভাগে এইচএসসি পাস করেন ২০০২ সালে। তৎকালীন জগন্নাথ বিশ্ববিদ্যালয় কলেজে (বর্তমান জগন্নাথ বিশ্ববিদ্যালয়) প্রাণিবিজ্ঞান বিভাগে ভর্তি হন। কবি নজরুল সরকারি কলেজ থেকে ২০১৫ সালে মাস্টার্স করেছেন সালমা। এর আগে বিএসএস ডিগ্রি ও বিএড কোর্স সম্পন্ন করেছেন। প্রচলিত পেশার বাইরে সালমা খাতুন নিজের ইচ্ছাতেই ট্রেন চালক হিসেবে কাজ শুরু করেন।

২০০৪ সালে তার কর্মজীবনের সূচনা হয় সহকারী লোকোমাস্টার হিসেবে। বাংলাদেশে রেলওয়েতে এখন আরও অন্তত ১৫ জন নারী ট্রেন চালক থাকলেও এর সূচনা হয়েছিলো সালমা খাতুনের মাধ্যমেই। এখন মূল চালকের সহকারী হিসেবে থাকলেও আর কিছুদিন পরেই পূর্ণাঙ্গ চালক হিসেবে তিনি একাই চালাবেন আন্ত:নগর ট্রেন। একজন সহকারী চালককে পূর্ণাঙ্গ চালক হতে দশ বছরেরও বেশি সময় লাগে। কারণ শুধু ট্রেন চালানোই নয় তাদের শিখতে হয় যান্ত্রিক ও কারিগরি অনেক বিষয়ও।

## ব্যক্তিগত জীবন
কৃষক বাবা বেলায়েত হোসেন ও গৃহিণী মা তাহেরা খাতুনের ৫ সন্তানের মধ্যে চতুর্থ সালমা খাতুনের জন্ম টাঙ্গাইলে ১৯৮৩ সালের ১লা জুন। তার আরও তিন ভাই ও এক বোন রয়েছে। ব্যক্তিগত জীবনে বিবাহিত সালমা খাতুনের স্বামী জজকোর্টে কাজ করেন।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:কবি নজরুল সরকারি কলেজের প্রাক্তন শিক্ষার্থী
বিষয়শ্রেণী:ট্রেন চালক
বিষয়শ্রেণী:জীবিত ব্যক্তি
বিষয়শ্রেণী:টাঙ্গাইল জেলার ব্যক্তি
দুর্গা বড়ো

**দুর্গা বড়ো** () হ'ল ১৯৮৭ সালের ২৮ জানুয়ারি তারিখে অসমের কোকড়াঝাড়ে জন্মগ্রহণ করা একজন ফুটবল খেলোয়াড়। তিনি ইন্ডিয়ান সুপার লিগে নর্থইস্ট ইউনাইটেড এফসির হয়ে ফরওয়ার্ড স্থানে খেলেন। এছাড়াও তিনি আই-লিগে শিলং লাজং-এর হয়ে খেলেন।

## জন্ম ও বংশ পরিচয়
কোকরাঝাড় শহর থেকে ৬ কিলোমিটার ভিতরে *গেন্দ্রাবিল* নামে একটি ছোট গ্রামে জন্মগ্রহণ করেন ও বড় হন। পিতার নাম সুন্দরসিং বড়ো ও মাতার নাম ফুলশ্রী বড়ো। দুর্গার সাথে বাড়ির অন্যান্য সন্তানদের ছোটবেলা থেকে খেলাধূলার প্রতি আগ্রহ ছিল। তার জ্যেষ্ঠ ভাই রাজেন্দ্র বড়ো তিনবার সুব্রত কাপ খেলার সাথে, ভগ্নী প্রতিমা বড়োও রাষ্ট্রীয় পর্যায়ে আর্চারীতে যথেষ্ট সুনাম অর্জন করেছেন। কনিষ্ঠ ভাই কপিল বড়ো গোয়া ফুটবল একাডেমীতে ফুটবল প্রশিক্ষণ গ্রহণ করেছেন।

## ক্রীড়াজীবন
ছোট অবস্থাতেই তিনি ফুটবল খেলা আরম্ভ করেন, কিন্তু তার প্রথম বড় প্রতিযোগিতা ছিল ১৯৯৯ সালের সুব্রত কাপ, যেখানে তিনি ১৪-অনূর্ধ্ব শাখায় কোকরাঝাড় এইচএনএমপি স্কুলের হয়ে অংশগ্রহণ করেন। তিনি অসমের হয়ে ১৪-অনূর্ধ্ব ও ১৬-অনূর্ধ্ব শাখার সুব্রত কাপে খেলা ছাড়াও ২০০২ ও ২০০৩ সালের ১৬-অনূর্ধ্ব ভারতীয় শিবিরেও অংশগ্রহণ করেছিলেন।

### চার্চিল ব্রাদার্স
দুর্গা বড়ো ২০০৯-১০ বর্ষে চার্চিল ব্রাদার্সের হয়ে আই লিগে আত্মপ্রকাশ করেন।

### মুম্বাই টাইগার্স
২০১২ সালের জুলাইতে দুর্গা বড়ো মুম্বাইর নবগঠিত ফুটবল ক্লাব মুম্বাই টাইগার্স এফসির (প্রশিক্ষক - বিমল ঘোষ) সাথে চুক্তিবদ্ধ হন। ২০১৩ সালের ২৪ এপ্রিল তারিখে আই-লিগের দ্বিতীয় ডিভিসনের অন্তিম রাউন্ডে ল্যাংসনিং এফসির বিরুদ্ধে টাইগার্স ১-৩ ব্যবধানে পরাস্ত হয়, যেখানে টাইগার্সের হয়ে একমাত্র গোলটো ছিল দুর্গা বড়োর। ২৭ এপ্রিল অন্তিম খেলায় তিনি ভবানীপুর এফসির বিরুদ্ধে ইনজুরী-টাইমে গোল দেন ও টাইগার্স ৩-৫ ব্যবধানে পরাজিত হয়।

### শিলং লাজং
২০১৪ সালে মুম্বই টাইগার্স এফসি বন্ধ হয় ও সেই বছরের ৬ ফেব্রুবারী তারিখে শিলং লাজ মুম্বই টাইগার্সের থেকে ঋণ হিসাবে দুর্গা বড়োর সাথে চুক্তিবদ্ধ হয়।

### নর্থ ইস্ট ইউনাইটেড
ইন্ডিয়ান সুপার লিগর গুয়াহাটি ফ্রান্সাইজি নর্থইস্ট ইউনাইটেড দল লিগের প্রারম্ভিক বর্ষের (২০১৪) জন্য বড়োর সাথে চুক্তিবদ্ধ হয়। এই বর্ষের ২৭ নভেম্বর তারিখে চেন্নাইয়িন দলের বিরুদ্ধে খেলার ১০ মিনিটে তিনি এই লিগে নিজের প্রথম গোল দেন।

## তথ্যসূত্র

## বহিঃসংযোগ
* গোল.কম-এ প্রোফাইল

বিষয়শ্রেণী:আসামের ফুটবলার
বিষয়শ্রেণী:আসামের ব্যক্তি
বিষয়শ্রেণী:ভারতর প্রসিদ্ধ ক্রীড়াবিদ
বিষয়শ্রেণী:নর্থ ইস্ট ইউনাইটেড এফ সি
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:মুম্বই টাইগার্স ফুটবল ক্লাবের খেলোয়াড়
বিষয়শ্রেণী:আই-লিগ দ্বিতীয় বিভাগের খেলোয়াড়
বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড়
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কোকড়াঝাড় জেলার ব্যক্তি
বিষয়শ্রেণী:আই-লিগের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নাদিয়া শারমীন

**নাদিয়া শারমিন** একজন বাংলাদেশী সাংবাদিক যিনি সাহসিকতার জন্য ২০১৫ সালে যুক্তরাষ্ট্রের পররাষ্ট্র দপ্তরের ‘সাহসী আন্তর্জাতিক নারী’ (ইন্টারন্যাশনাল উইমেন অব কারেজ অ্যাওয়ার্ড-আইডব্লিউওসি) অর্জন করেন।

## কর্মজীবন
ছাত্রজীবনের স্বপ্নকে পূরণ করতে নাদিয়া ২০০০ সাল থেকে দৈনিক যুগান্তরে ফ্রিল্যান্সার হিসেবে ফিচার লেখা শুরু করেন। তবে ২০০৯ সালে একুশে টেলিভিশন থেকে প্রথম ফুলটাইম সাংবাদিকতা শুরু করেন। সেখানে তিনি অপরাধ সাংবাদিক হিসেবে কর্মজীবন শুরু করেন।

২০১৩ সালে একুশে টেলিভিশনে কাজ করার সময়ে শারমিন ইসলাম পন্থীদের একটি র‍্যালী কভার করার সময়ে হেফাজতে ইসলাম বাংলাদেশ এর কিছু কর্মীদের আক্রমণের শিকার হন। উন্মুক্ত স্থানে নারী পুরুষের অবাধ মেলামেশা বন্ধ, নাস্তিকদের শাস্তি, নারীদের হিজাব পরিধান সহ আরো কিছু ধর্মীয় দাবীর প্রেক্ষিতে মিছিলের আয়োজন করা হয়।

৫০/৬০ জনের একটি দল শারমিনকে পানির বোতল এবং ইটের টুকরো নিয়ে ধাওয়া করে। সে পড়ে গেলো আক্রমণকারীরা তাকে কিল ঘুষি মারতে থাকে। অন্যান্য পুরুষ রিপোর্টার এবং ক্যামেরাম্যান তাকে সাহায্যের জন্য এগিয়ে গেলে আক্রমনকারীদের আক্রমনের শিকার হয়। শারমিনকে ঢাকা মেডিকেল কলেজে নিয়ে যাওয়া হয়, সেখান থেকে বঙ্গবন্ধু মেডিকেল কলেজে নিয়ে যাওয়া হয়। ১১ এপ্রিল পুলিশ বাদি হয়ে শাহবাগ থানায় মামলা করে। কিন্তু কাউকেই গ্রেফতার করা হয়নি। ২০১৩ সালের জুলাইয়ে মানবাধিকার সংগঠন হিউম্যান রাইটস এবং পিস ফর বাংলাদেশ শারমিনের পক্ষে আদালতের শরণাপন্ন হয়। আদালত মামলাটি ঢাকা মহানগর গোয়েন্দা পুলিশের কাছে হস্তান্তর এবং দোষীদের  অবিলম্বে গ্রেফতার এবং দেশে কিংবা দেশের বাইরে শারমিনের মেডিকেল খরচ বহনের জন্য সরকারকে আদেশ দেয়। যদিও শেষ পর্যন্ত মামলায় কেউ গ্রেফতার হয়নি। নাদিয়ার চিকিৎসার খরচ বহন বা বোর্ড গঠন করে চিকিৎসা নিশ্চিত -কোনটিই করেনি সরকার।

সেরে ওঠার পরে শারমিন অন্য একটি সংবাদভিত্তিক টেলিভিশন চ্যানেল একাত্তর টিভিতে  স্টাফ রিপোর্টার হিসেবে অপরাধ বিটেই কাজ শুরু করেন। বর্তমানে তিনি একাত্তর টিভিতে কাজ করছেন।

## তথ্যসূত্র

বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী সাংবাদিক
লিসা আজিজ

**লিসা শিরলী আজিজ** (জন্ম: ১৯ জুন, ১৯৬২) একজন ইংরেজি সংবাদ উপস্থাপক। তিনি লন্ডনের এলবিসিতে সকালের সংবাদ উপস্থাপনার জন্য পরিচিত।

## প্রারম্ভিক জীবন
লিসা আজিজ লন্ডনের টেনাসে জন্মগ্রহণ করেন। তার পিতা বাঙালি এবং মাতা ব্রিটিশ নাগরিক। তিনি ইউনিভার্সিটি অব লন্ডন থেকে বিএ (অনার্স) পাশ করেন। তারপর লিভারপুলের রেডিওসিটিতে উপস্থাপক হিসেবে যোগদান করেন। তিনি ১৯৮৩ সালে সেখান থেকে ব্রিস্টল চলে আসেন, যেখানে তিনি বিবিসি ও এইচটিভি ওয়েস্ট এ টিভি রিপোর্টার এবং উপস্থাপক হিসেবে কাজ করেন।

## কর্মজীবন
## টেলিভিশন
* এইচটিভি নিউজ (১৯৮৪-১৯৮৮)
* গুড মর্নিং ব্রিটেন (১৯৮৮-১৯৯২)
* কিউডি: দ্যা মাস্টার গেম (১৯৯২)
* ক্লুডো (১৯৯২)
* স্কাই নিউজ (১৯৯৪-২০০৫)
* দ্যা ওয়েস্ট টুনাইট (২০০৫-২০০৯)
* দ্যা ওয়েস্ট কাউন্ট্রি টুনাইট (২০০৯)

## পুরস্কার
লিসা ২০০৪ সালে **এমা**, সেরা টেলিভিশন নিউজ সাংবাদিক হিসেবে পুরস্কার পান।

## আরো দেখুন
* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

## বহিঃসংযোগ
* 

বিষয়শ্রেণী:ব্রিটিশ বাংলাদেশী
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ মুসলিম
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
নিলুফার জাফর

**নিলুফার জাফর উল্লাহ** (জন্ম: ৬ জুন, ১৯৪৯) একজন বাংলাদেশী রাজনীতিবিদ। রাজনৈতিক জীবনে তিনি বাংলাদেশ আওয়ামী লীগ এর সদস্য্ ছিলেন। তিনি ২০০৮ সালের জাতীয় সংসদ নির্বাচনে নির্বাচনী এলাকা নম্বর ২১৪, ফরিদপুর-৪ আসন থেকে সংসদ সদস্য নির্বাচিত হয়েছিলেন। ২০১৬ সালে পানামা পেপার্সে তার নাম ছিলো।

## শিক্ষা
নিলুফার জাফর অত্যন্ত মেধাবী ছাত্রী ছিলেন। তিনি সকল পরীক্ষায় সফল ভাবে কৃতকার্য হন। উচ্চতর শিক্ষায় তিনি কৃষিতে স্নাতক ডিগ্রী অর্জন করেন।

## রাজনীতি
তিনি পেশায় গৃহিণী হলেও রাজনীতিতেও সক্রিয় ছিলেন। নির্বাচনী এলাকা নম্বর ২১৪, ফরিদপুর-৪ আসন থেকে নির্বাচিত হয়ে তিনি জাতীয় সংসদ সদস্য হন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:দশম জাতীয় সংসদ সদস্য
রুনা ইসলাম

**রুনা ইসলাম** (জন্ম: ১০ ডিসেম্বর, ১৯৭০) একজন বাংলাদেশী বংশোদ্ভূত লন্ডন ভিত্তিক ব্রিটিশ ভিজুয়াল শিল্পী ও চলচ্চিত্র নির্মাতা। তিনি ২০০৮ সালে টার্নার পুরস্কারের জন্য মনোনীত প্রার্থী ছিলেন। তিনি প্রধানত তার চলচ্চিত্রের কাজের জন্য পরিচিত।

## প্রাথমিক জীবন

রুনা ইসলাম বাংলাদেশের ঢাকা জেলায় জন্মগ্রহণ করেন এবং মাত্র তিন বছর বয়সে লন্ডনে স্থানান্তরিত হন। ১৯৯৭ থেকে ১৯৯৮ পর্যন্ত আমস্টারডামে তিনি *Rijksakademie van Beeldende Kunsten* আর্ট স্কুলে অধ্যয়নত ছিলেন। ১৯৯৯ সালে রুনা ইসলাম বিকশিত ইস্ট-ইন্টারন্যাশনাল প্রদর্শনীতে, যা পিটার ডইগ এবং রায় আরদিন দ্বারা নির্বাচন করা হয়েছিল। তিনি লন্ডনের রয়্যাল আর্ট অব কলেজে থেকে ২০০৪ সালে মাস্টার্স ডিগ্রী সম্পূর্ণ করেন।

## কর্মজীবন

রুনা ইসলাম জঁ-লুক গদারের মতো ইউরোপীয় শিল্পীদের দ্বারা অনুপ্রাণিত হয়েছেন।

## পুরস্কার এবং মনোনয়ন

২০০৮ সালে রুনা ইসলাম ২০০৮ টার্নার পুরস্কারের জন্য মনোনীত হয়েছিলেন।
## আরো দেখুন

* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

## বহিঃসংযোগ
*Turner Prize 2008 on Tate web site 
*Runa Islam: Private View 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ নারী শিল্পী
বিষয়শ্রেণী:ব্রিটিশ বাংলাদেশী
বিষয়শ্রেণী:ব্রিটিশ মুসলিম
বিষয়শ্রেণী:ঢাকার ব্যক্তি
বিষয়শ্রেণী:লন্ডনের ব্যক্তি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী
সুজানা আনসার

**সুজানা আনসার** জন্ম ১৪ ফেব্রুয়ারি ১৯৭৮, একজন ইংরেজিভাষী সংগীতশিল্পী, অভিনেত্রী এবং টেলিভিশন উপস্থাপক। সুজানা বাংলাদেশ বংশোদ্ভূত ব্রিটিশ নাগরিক।

## ব্যক্তিজীবন
আনসার লন্ডনের লেটনে জন্মগ্রহণ করেন। তার বাবা মা অভিবাসী হয়ে বাংলাদেশ থেকে ইংল্যান্ড চলে যান। তার মাতা সৈয়েদা এস করিম একজন সমাজকর্মী এবং পিতা মোহাম্মাদ আন্সার উদ্দিন একজন চার্টার্ড অ্যাকাউন্ট্যান্ট এবং ব্যবসায়ী।  দুই সন্তানের মধ্যে আনসার বড়। বেংগলি ইন্টারন্যাশনাল এর প্রতিষ্ঠাতাদের মধ্যে তার মা অন্যতম।  তার ছোট ভাইয়ের নাম সৈয়দ সাদি আন্সার।

সুজানা উডফোর্ড গ্রীনে বেড়ে উঠেছেন। লেখাপড়া করেছেন উরসুলিন হাই স্কুলে এবং পরে ফরেস্ট স্কুল, ওয়ালথাস্ট য়ে। সে বিএসসি করেছেন গণিত এবং বিজনেস ফাইন্যান্সে লন্ডনের কুইন মেরি বিশ্ববিদ্যালয় এবং ইউনিভার্সিটি অভ লন্ডনের ওয়েস্টফিল্ড কলেজ থেকে। তিনি চার্টার্ড সার্টিফায়েড একাউন্টেন্ট এর কিছু অংশ পাশ করেছেন। 

সুজানার নানা-নানী, দাদা-দাদী মূলত ময়মনসিংহ,  ব্রাম্মনবাড়িয়া এবং চাঁদপুরের অধিবাসী হলেও বর্তমানে ঢাকায় স্থায়ীভাবে বসবাস করেন। তার আন্টি দীপু মণি বাংলাদেশ সরকারের সাবেক পররাষ্ট্র মন্ত্রী ছিলেন।

## সংগীত জীবন

পাঁচ বছর বয়স থেকে সুজানা গান করছেন। প্রথম সংগীত শিক্ষক গুলাব মুঘল চৌধুরীর কাছে তিনি হারমোনিয়াম শেখেন। 

## অভিনয় জীবন
## তথ্যসূত্র

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:২১শ শতাব্দীর বাংলাদেশী সঙ্গীতজ্ঞ
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:ফার্সি ভাষার সঙ্গীতশিল্পী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ গায়িকা
বিষয়শ্রেণী:লন্ডনের সঙ্গীতশিল্পী
বিষয়শ্রেণী:লন্ডনের অভিনেত্রী
বিষয়শ্রেণী:লেটনের ব্যক্তি
বিষয়শ্রেণী:২১শ শতাব্দীর গায়িকা
বিষয়শ্রেণী:২১শ শতাব্দীর ইংরেজ গায়িকা
বিষয়শ্রেণী:২১শ শতাব্দীর ইংরেজ সঙ্গীতশিল্পী
শেলিনা বেগম

**শেলিনা বেগম** (জন্ম ২৭ ডিসেম্বর ১৯৭৯) একজন সাংবাদিক, এশিয়ান নিউজের সম্পাদক এবং ম্যানচেস্টার ইভিনিং নিউজের চিফ বিজনেস রিপোর্টার।

## প্রারম্ভিক জীবন
শেলিনা বেগম যুক্তরাজ্যের বৃহত্তর ম্যানচেস্টারের রচডেলে জন্মগ্রহণ করেন। পড়াশোনা শুরু ফলিং পার্ক হাই স্কুল থেকে। এ লেভেল করেছেন হপউড হল কলেজে ইংরেজি, সমাজবিজ্ঞান ও ধর্মীয় শিক্ষা বিষয়ে।

তিনি এশিয়ান নিউজে জুনিয়র রিপোর্টার হিসেবে কাজ করাকালীন সিটি অফ লিভারপুল কলেজের ন্যাশনাল কাউন্সিল ফর দ্যা ট্রেনিং অফ জার্নালিস্ট (এনসিটিজে) থেকে কোর্স করেন।

## কর্মজীবন
মাত্র ১৯ বছর বয়সে কোন সাংবাদিকতার প্রশিক্ষণ ছাড়াই ১৯৯৯ সালের সেপ্টেম্বরে তিনি এশিয়ান নিউজে যোগ দেন। শিক্ষানবিশ সাংবাদিক হিসেবে শুরু করে থেকে শুরু করে চিফ রিপোর্টার পর্যন্ত হয়েছেন তিনি। পত্রিকার প্রথম পাতার এক্সক্লুসিভসহ এশিয়ান নিউজের ওয়েবসাইটের দায়িত্বও তিনি নিয়েছেন যার জন্য ২০০৪ সালে গার্ডিয়ান মিডিয়া গ্রুপের সেরা ওয়েবসাইটের তকমা জিতে নেন।

২০০৭ সালে ২৭ বছর বয়সে তিনি এশিয়ান নিউজের সম্পাদক হিসেবে নিযুক্ত হন। তিনি রচডেলে বাংলাদেশী এসোসিয়েশন কমিউনিটি প্রকল্পের কার্যনির্বাহী পর্ষদের প্রথম নারী সদস্য। তাকে লিঙ্গ / জাতি সমতা নিয়ে কাজ করে ইউরোপীয় ইউনিয়নের (ইইউ) প্রচারণায় ১০০ জন রোল মডেলের একজন হিসেবে নির্বাচিত করা হয়। তিনি কাশ্মীরের ভুমিকম্পসহ আরও বিশেষ খবরের জন্য পুরস্কারও পেয়েছেন।

## ব্যক্তিজীবন
ইংরেজি বাংলায় পারদর্শী শেলিনা বেগম উর্দু ও হিন্দিও বোঝেন। তিনি ব্রিটিশ বাংলাদেশী মুসলিম। বর্ণবাদ বিরোধী প্রচারণায়ও অংশ নিয়েছেন।

## তথ্যসূত্র

## বহিঃসংযোগ
* *[[ম্যানচেস্টার ইভিনিং নিউজ|ম্যানচেস্টার ইভিনিং নিউজে]]* শেলিনা বেগম

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ নারী সাংবাদিক
বিষয়শ্রেণী:ইংরেজ নারী সম্পাদক
বিষয়শ্রেণী:ইংরেজ নারী পত্রিকা সম্পাদক
বিষয়শ্রেণী:নারী পত্রিকা সম্পাদক
বিষয়শ্রেণী:মুসলিম লেখিকা
বিষয়শ্রেণী:ব্রিটিশ এশীয় লেখক
বিষয়শ্রেণী:একবিংশ শতাব্দীর ইংরেজ লেখক
বিষয়শ্রেণী:হপউড হল কলেজের প্রাক্তন শিক্ষার্থী
বিষয়শ্রেণী:রোচদালের ব্যক্তিত্ব
বিষয়শ্রেণী:সিটি অব লিভারপুলের প্রাক্তন শিক্ষার্থী
বিষয়শ্রেণী:মুসলিম লেখক
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ইংরেজ লেখিকা
মাধুর্য্য বোরা

**মাধুর্য বোরা** ভারতের একজন অসমীয়া ট্রায়েথলন খেলোয়াড়। ২০১৩ সালে তিনি দক্ষিণ এশীয় ট্রায়েথলন চ্যাম্পিয়নশিপে রৌপ্য পদক অর্জন করেন।

## কর্মজীবন
স্কুলের সময় থেকেই তিনি বিভিন্ন দৌড় প্রতিযোগিতায় অংশগ্রহণ করেন। ২০০০ সালে ২০ বছর বয়সে তিনি প্রথমবার আনুষ্ঠানিক ট্রায়েথলন প্রতিযোগিতায় অংশগ্রহণ করেন। ২০০০ সাল থেকে তিনি একাদিক্রমে ১০ বছর অসমের রাজ্যিক চ্যাম্পিয়ন হয়ে ছিলেন। ২০০৯ সাল থেকে তিনি উন্নত প্রশিক্ষণের কারণে ব্যাঙ্গালোরে থাকতে শুরু করেন। ২০১২ সালের জাতীয় ট্রায়েথলন চ্যাম্পিয়নশীপে তিনি পদক অর্জন করেন। ২০১৩ সালে দক্ষিণ এশীয় ট্রায়েথলন চ্যাম্পিয়নশীপে রৌপ্য পদক লাভ করতে সক্ষম হন। তার সর্বোত্তম প্রদর্শন হল ১০কে শিতানে ৩৭ ও হাফ মারাথন শিতানে ১:২৭:২৬ (কাবেরী ট্রেইল মারাথন)।

## পদক
**২০১৩**
*দক্ষিণ এশীয় ট্রায়েথলন চ্যাম্পিয়নশীপ, পোখারা, নেপাল - রূপ
*মহীশূর থন্নুর ট্রায়েথলন - প্রথম স্থান

**২০১২**
*রাষ্ট্রীয় ট্রায়েথলন চ্যাম্পিয়নশীপ - দ্বিতীয় স্থান (দলীয়), তৃতীয় স্থান (ব্যক্তিগত)
*কাবেরী ট্রেইল মারাথন - দ্বিতীয় স্থান
*হায়দরাবাদ ওপেন ট্রায়েথলন - প্রথম স্থান
*চেন্নাই ওপেন ট্রায়েথলন - প্রথম স্থান
*ব্যাঙ্গালোর আলট্রা ২৫ কি.মি. দৌড় - প্রথম স্থান

**২০০০-২০০৯** 
*একেবারে ১০ বছর অসমর রাজ্যিক চ্যাম্পিয়ন

## তথ্যসূত্র

## বহিঃসংযোগ

বিষয়শ্রেণী:অসমীয়া ক্রীড়াবিদ
বিষয়শ্রেণী:দৌড়বিদ
বিষয়শ্রেণী:জীবিত ব্যক্তি
মঞ্জু বরা

**মঞ্জু বোরা** আসামের একজন যশস্বী চলচ্চিত্র পরিচালক ও গল্পকার৷ তিনি উৎকৃষ্ট চলচ্চিত্র পরিচালনার জন্য ইতোমধ্যে বহুসংখ্যক রাষ্ট্রীয় ও আন্তর্জাতিক পুরস্কার লাভ করেছেন৷ এছাড়াও তিনি ইণ্ডিয়ান প্যানেরোমা, এই এফ এফ আই, ২০০৭, দশম মামি আন্তর্জাতিক চলচ্চিত্র উৎসব ২০০৮, থার্ড আই সপ্তম এশিয়ান চলচ্চিত্র উৎসব মুম্বাই ২০০৮, ৫৫তম জাতীয় চলচ্চিত্র পুরস্কার ২০০৭ দিল্লি (ফীচার্ড চলচ্চিত্র) ইত্যাদিতে জুরি মেম্বার হিসাবে অবদান রেখেছেন।

## প্রারম্ভিক জীবন
## কর্মজীবন
ম্ঞ্জু বোরা তার প্রথম চলচ্চিত্র *বৈভব*-এ ১৯৯৯ সালে চলচ্চিত্র পরিচালক রূপে আত্মপ্রকাশ করেন৷ এই চলচ্চিত্রটি ২০০০ সালে অনুষ্ঠিত হওয়া ৪৭ তম জাতীয় চলচ্চিত্র উৎসবে বিচারক মণ্ডলীর বিশেষ পুরস্কার (জুরিস স্পেশাল মেনশান) লাভ করতে সক্ষম হয়৷ এছাড়া বৈভবের জন্য মঞ্জু বোরা চেন্নাইতে ১৯৯৯ সালে গ'লাপুড়ি শ্রীনিবাস শ্রেষ্ঠ নবীন পরিচালক পুরস্কার লাভ করেন৷

পরবর্তীকালে মঞ্জু বোরা *অন্য এক যাত্রা* (২০০১), *আকাশীতরার কথারে* (২০০২), *লাজ* (২০০৪), *জয়মতী* (২০০৬), *আই ক'ত নাই* ইত্যাদি চলচ্চিত্র পরিচালনা করেন৷

## অবদান
### চলচ্চিত্র

## পুরস্কার ও সম্মাননা
* শ্রেষ্ঠ নবীন পরিচালকের জন্য গ'লাপুড়ি শ্রীনিবাস পুরস্কার (২০০০)
* ৪৭ তম জাতীয় চলচ্চিত্র উৎসবে *বৈভব* চলচ্চিত্রর জন্য বিচারক মণ্ডলীর বিশেষ পুরস্কার (জুরিস স্পেশাল মেনশন)
* ৫১ তম জাতীয় চলচ্চিত্র উৎসবে *আকাশীতরার কথারে* চলচ্চিত্রের জন্য শ্রেষ্ঠ চলচ্চিত্র পুরস্কার (Best Feature Film in Assamese) 
*  ২০০৮ সালের জাতীয় চলচ্চিত্র উৎসবত  *আই ক'ত নাই*  চলচ্চিত্রের জন্য শ্রেষ্ঠ চলচ্চিত্র পুরস্কার
* ২০১২ সালে মুম্বাইতে অনুষ্ঠিত থার্ড আই এশীয় চলচ্চিত্র উৎসবে সত্যজিৎ রায় স্মারক পুরস্কার
* ২০১২ সালের জাতীয় চলচ্চিত্র উৎসবে মিচিং চলচ্চিত্র *[[ক: য়াদ]]*-র জন্য রাষ্ট্রীয় পুরস্কার
* ৬৩তম জাতীয় চলচ্চিত্র পুরস্কারে *[[ডাও হুদুনি মেথাই]]*-র জন্য বড়ো ভাষার শ্রেষ্ঠ ছবির রজতকমল পুরস্কার

## আরো দেখুন

## তথ্যসূত্র

## বহিঃসংযোগ
* 
* মঞ্জু বোরার সাক্ষাৎকার, ত্রিভূমি.কম-এ
* মঞ্জু বোরার নতুন চলচ্চিত্র

বিষয়শ্রেণী:ভারতীয় নারী ছোটগল্পকার
বিষয়শ্রেণী:আসামের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:অসমীয়া ভাষার চলচ্চিত্র পরিচালক
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:আসামের লেখিকা
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর লেখিকা
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় ছোটগল্পকার
নাদিয়া হোসেন

**নাদিয়া হুসাইন খান** (, জন্ম ১১ জানুয়ারি ১৯৭৯) হলেন  একজন পাকিস্তানি টেলিভিশন অভিনেত্রী, উপস্থাপিকা, সুপার মডেল, উদ্যোক্তা এবং ফ্যাশন ডিজাইনার। তিনি পাকিস্তানের প্রথম সুপার মডেলদের একজন হিসেবে স্বীকৃত।

## কর্মজীবন
নাদিয়া হুসাইন যুক্তরাজ্যের লন্ডনে জন্মগ্রহণ করেন। চার বছর বয়সে তিনি করাচিতে চলে আসেন। এ-লেভেল সম্পন্ন করার, ২০০০ সালে তিনি মডেলিংয়ের মাধ্যমে তার কর্মজীবন শুরু করেন। সেই সময় মাত্র ২০ বছর বয়সে তিনি লখানি সিল্ক মিলসের একটি মডেলিং শ্যুটে অংশ নেন। তিনি একমাত্র পাকিস্তানি মডেল যিনি সারায়েভো ফ্যাশন সপ্তাহে অংশ নেওয়ার জন্য নির্বাচিত হয়েছিলেন। অভিনেত্রী হিসেবে তিনি বিভিন্ন নাটকে কাজ করেছেন। তিনি একজন দন্ত চিকিৎসক, এছাড়াও একটি সেলুনের মালিক এবং ফেটিশ নামে তার নিজস্ব লন সংগ্রহ এবং জুতো কোম্পানি আছে।

## ব্যক্তিগত জীবন
হুসেন ২০০৪ সালে ব্যাংকার আতিফ খানের সাথে ২৪ বছর বয়সে বিবাহবন্ধনে অবদ্ধ হন। তাঁদের চার সন্তান রয়েছে।

## টেলিভিশন
* *ইশক জুনুন দিওয়ানগী*
* *লেডিস পার্ক*
* *না ইয়ে দিল*
* *নূর বানো*
* *ওমর দাদি অর ঘরওয়ালি*
* *জীবা চরিত্রে সীতমগর*
* *ছোট সি কাহানী*
* শের্ট - আফরোজ হিসেবে
* *মিঠু অর আপা*
* কিতনি গিরহাইন বাকি হ্যায়
* *ইত্তেহাদ রমজান*
* *তেরা ইয়াহান কই নাহিন*
* *রাজা কি রাজি*
* *জালান*

## তথ্যসূত্র

## বহিঃসংযোগ
* 

বিষয়শ্রেণী:১৯৭৯-এ জন্ম
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:করাচির অভিনেত্রী
বিষয়শ্রেণী:পাকিস্তানি দন্তচিকিৎসক
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:পাকিস্তানি নারী মডেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:দ্য টাইমসের ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:ইংরেজ শিশুসাহিত্যিক
বিষয়শ্রেণী:ইংরেজ মুসলিম
বিষয়শ্রেণী:বিবিসি ১০০ নারী
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:পাকিস্তানি নারী বেশভূষাশৈলী নকশাবিদ
বিষয়শ্রেণী:পাকিস্তানি বেশভূষাশৈলী নকশাবিদ
মনিকা ইউনূস

**মনিকা ইউনূস** (জন্ম: ১৯৭৭) একজন বাংলাদেশী বংশোদ্ভুত মার্কিন সোপ্রানো সঙ্গীত শিল্পী, যিনি বিখ্যাত অপেরা দল নিউ ইয়র্ক মেট্রোপলিটান অপেরাসহ বিভিন্ন অপেরা এবং সঙ্গীতদলের সাথে সঙ্গীত পরিবেশন করে থাকেন। তিনি বাংলাদেশী সামাজিক উদ্যোক্তা, ব্যাংকার, গ্রামীণ ব্যাংকের সাথে যৌথভাবে নোবেল বিজয়ী অর্থনীতিবিদ এবং বাংলাদেশের অন্তবর্তী কালীন সরকারের সাবেক প্রধান উপদেষ্টা মুহাম্মদ ইউনূসের কন্যা। যুক্তরাষ্ট্রের দৈনিক পত্রিকা, দ্য নিউইয়র্ক টাইমস, চার্লসটন সিটি পেপার এবং পাম বিচ ডেইলি নিউজ তার কণ্ঠের ভূয়সী প্রশংসা করেছে।

## প্রারম্ভিক জীবন ও শিক্ষা
মনিকা ইউনূস ১৯৭৭ সালে বাংলাদেশের চট্টগ্রামে জন্মগ্রহণ করেন। তিনি গ্রামীণ ব্যাংকের সাথে যৌথভাবে শান্তিতে নোবেল পুরস্কার বিজয়ী বাংলাদেশী অর্থনীতিবিদ ড. মুহাম্মদ ইউনূস এবং তার তৎকালীন স্ত্রী রাশিয়ান বংশোদ্ভুত ভেরা ফরস্তেনকো-এর কন্যা। মনিকার মা যুক্তরাষ্ট্রের নিউ জার্সিতে বসবাসকারী রাশিয়ান অভিবাসীর কন্যা ছিলেন। ১৯৬৭ সালে ভ্যানডারবিল্ট বিশ্ববিদ্যালয়ে অধ্যয়ন করার সময় মুহাম্মদ ইউনূসের সাথে তার পরিচয় হয় এবং ১৯৭০ সালে তারা বিবাহবন্ধনে আবদ্ধ হন। মনিকার জন্মের কিছুদিনের মধ্যেই ১৯৭৭ সালে তার পিতা-মাতার বিচ্ছেদ ঘটে এবং মনিকার মা মনিকাকে নিয়ে আমেরিকায় তার নিজের বাবা-মায়ের সাথে বসবাস করার জন্য ফিরে যান।

২০০৯ সালে মনিকা ইউনূস এবং ব্র্যান্ডন ম্যাকরিনল্ডস  ট্রেন্টনের সেন্ট ভ্লাদিমির অর্থোডক্স চার্চে বিয়ে করেন।

## তথ্যসূত্র

## বহিঃসংযোগ
* 
* Monica Yunus's website 
* Monica Yunus Interview by impactmania 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
বিষয়শ্রেণী:রুশ বংশোদ্ভূত মার্কিন ব্যক্তি
বিষয়শ্রেণী:মুহাম্মদ ইউনূস
বিষয়শ্রেণী:বাংলাদেশী বংশোদ্ভূত মার্কিন সঙ্গীতজ্ঞ
বিষয়শ্রেণী:চট্টগ্রামের_ব্যক্তি
মমতাজ হুসেইন (আইনজীবী)

**মমতাজ হোসেন** একজন ইংরেজ উকিল এবং রেডিও উপস্থাপক। তিনি RedShift রেডিও তে **Health and Healing with Mumtaz** নামের  অনুষ্ঠান করেন। এই অনুষ্ঠানের জন্যই তিনি বেশি পরিচিত।

## প্রাথমিক জীবন
কিশোর মমতাজ হোসেন আশা করতেন বড় হয়ে একজন ডাক্তার অথবা আইনজীবী হবেন।  তিনি নিজের ছেলেবেলা সম্পর্কে বর্ণনা করেছেন 'বিচক্ষণ, একাডেমিক কঠোর পরিশ্রমী শান্ত কন্যা এবং চার ভাইবোনের মধ্যে সবচেয়ে বড়" হিসেবে। তার পরিবার অনেক শিক্ষা সচেতন ছিলো। তিনি চাইলেন বিশ্ববিদ্যালয়ে আইন বিভাগে ভর্তি হতে। তার মা-বাবা এ প্রস্তাব মেনে নিলেন। তিনি নিজের যোগ্যতায় পড়াশোনা করে স্নাতক ডিগ্রী অর্জন করেন।

তিনি একটি মুসলিম পরিবারে জন্মগ্রহণ করেন। তার বাবা ১৫ বা ১৬ বছর বয়সে যুক্তরাজ্য তে চলে যান। যখন মমতাজ হোসেনের জন্ম হয়,তখন তার মায়ের বয়স ছিলো মাত্র ১৯ বছর। তার মা ছিলেন একজন শিল্পী আছে,যার কাজ প্রদর্শিত হয়েছে রয়েল অ্যাকাডেমি অব আর্ট এ।

তিনি একজন পাকিস্তানি-ইরানি বংশদ্ভুত ছেলেকে বিয়ে করেন। তার একজন মেয়ে, ইয়াসমিন (জন্ম ১৯৯৪) এবং এক ছেলে, জাহান (জন্ম ১৯৯৬) আছে। ১৯৯৮ সালে তিনি তার স্বামীকে তালাক দেন। 

## কর্মজীবন
১৯৯২ সালে তিনি আইনজীবী হিসেবে নিজের যোগ্যতা প্রমাণ করেন। তিনি পারিবারিক আইন, বাণিজ্যিক, সিভিল মোকদ্দমা, ইচ্ছা, অপরাধ এবং ব্যক্তিগত আঘাত ইত্যাদি নিয়ে কাজ করতেন। তারপর তিনি Parabis গ্রুপ এ চলে যান এবং ব্যক্তিগত আঘাত ডিপার্টমেন্ট এ ম্যানেজার হিসেবে কাজ করেন।

অভিনয় এবং মডেলিং এ কিছু সময় কাজ করার পর, তিনি  সিভিল আইনের উপর দৃষ্টি নিবদ্ধ করেন। তার দুই সন্তান জন্ম হলে তিনি কর্মজীবন থেকে কিছুদিনের জন্য অবসরে যান। এরপর আবার ফিরে এসে তার কাজে যোগ দান করেন।

২০১০ সালে মমতাজ হোসেন তার আইনি অনুশীলন প্রায় চার বছর পর বন্ধ রাখেন। তারপর স্থানীয় রেডিও তে শো করা শুরু করেন। রেডশিট রেডীওতে তার অনুষ্ঠান **Health and Healing with Mumtaz** প্রচন্ড জনপ্রিয়তা লাভ করে।. একই বছর তিনি  মিডিয়া ও সম্প্রচার এরিনা তে ব্যবসা উন্নয়নের কাজ শুরু করেন।

২০১২ সালের অক্টোবর মাসে তিনি Pannone এ যোগ দেন।  তিনি কানেক্ট টু ল'র একজন উকিল এবং বিজনেস ডেভেলপমেন্ট ম্যানেজার হিসেবে কাজ করেন।

## স্বীকৃতি
২০১১ সালে মমতাজ হোসেন ম্যানচেস্টারে অন্যের ওপর প্রভাব রাখতে পারে এমন নির্বাচিত সেরা ৫০ জন নারীর মধ্যে ছিলেন।

## ব্যক্তিগত জীবন
মমতাজ হোসেন ছিলেন একজন একক মা, তিনি লন্ডন এবং ম্যানচেস্টারে বসবাস করতেন এবং সেখানেই কাজ করতেন।

মমতাজ হোসেন ১৫-১৬ বছর বয়সী মেয়েদের পরামর্শ দিতেন।

## আরও দেখুন
* ব্রিটিশ বাংলাদেশী
* তালিকায় ব্রিটিশ বাংলাদেশীদের

## তথ্যসূত্র

বিষয়শ্রেণী:ইংরেজ মুসলিম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ নারী মডেল
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:ক্রয়ডনের ব্যক্তি
বিষয়শ্রেণী:ইংরেজ রেডিও উপস্থাপিকা
বিষয়শ্রেণী:ব্যবসায় ইংরেজ নারী
বিষয়শ্রেণী:লন্ডনের অভিনেত্রী
মোনালিসা বরুয়া মেহতা

**মোনালিসা বরুয়া মেহতা** () হলেন অসমের একজন টেবিল টেনিস খেলোয়াড়। ১৯৮৭ সালে তিনি অর্জুন পুরস্কার লাভ করেন। অর্জুন পুরস্কারে সম্মানিত মোনালিসা হলেন দ্বিতীয় অসমীয়া ও একমাত্র অসমীয়া মহিলা৷ তিনি পূর্বের ন্যাশনাল টেবিল টেনিস বিজয়ী কমলেশ মেহতার সাথে বিবাহ সূত্রে আবদ্ধ হন।

তিনি ১২ বার অসম রাজ্যিক চ্যাম্পিয়ন খেতাব দখল করেছিলেন৷ মোনালিসা ১৯৮৬ সালের সিউল এশিয়ান গেমসে ভারতকে প্রতিনিধিত্ব করেছিলেন৷

তিনি গুয়াহাটির সেন্ট মেরীজ কনভেন্ট স্কুল ও কটন কলেজের থেকে শিক্ষা গ্রহণ করেছিলেন৷ বর্তমানে তিনি মুম্বাই নিবাসী ও অয়েল ইন্ডিয়াতে কর্মরত একজন কর্মচারী।

## আরও দেখুন
*ভোগেশ্বর বরুয়া
*জয়ন্ত তালুকদার
*শিব থাপা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আসামের নারী ক্রীড়াবিদ
বিষয়শ্রেণী:ভারতীয় নারী টেবিল টেনিস খেলোয়াড়
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:আসামের ক্রীড়াবিদ
খোদেজা খাতুন

**খোদেজা খাতুন** (১৫ আগস্ট ১৯১৭ - ৩ ফেব্রুয়ারি ১৯৯০) একজন বাংলাদেশী শিক্ষাবিদ, লেখক ও সমাজ কর্মী।

## শিক্ষা ও কর্মজীবন
১৯৩৯ সালে খোদেজা ঢাকা বিশ্ববিদ্যালয় থেকে বাংলা সাহিত্যে মাস্টার্স ডিগ্রী লাভ করেন। তিনি বাংলার দ্বিতীয় মুসলিম নারী হিসেবে উক্ত ডিগ্রী লাভ করেন। ১৯৪১ সালে কোলকাতার লেডি ব্রাবোর্নি কলেজে&nbsp;প্রভাষক হিসেবে তিনি তার কর্মজীবন শুরু করেন। ভারত বিভাগের পরে ১৯৪৭ সালে তিনি ঢাকায় চলে আসেন। 

১৯৬০ সাল থেকে তিনি ইডেন কলেজের অধ্যাপক হিসেবে দায়িত্ব পালন করেন। সেখানে আট বছর কাজ করে রাজশাহীতে চলে আসেন। সেখানে রাজশাহী সরকারী মহিলা কলেজের প্রিন্সিপাল হিসেবে চার বছর কাজ করেন।

## কাজ
*&nbsp; *বেদোনার এই বালুচরে *(১৯৬৩)
*&nbsp; *রূপকথার রাজ্যে *(১৯৬৩)
*&nbsp; *শেষ প্রহরের আলো *(১৯৬৯)
*  *সাগরিকা (*১৯৬৯)
*&nbsp; *বগুড়ার লোকসাহিত্য *(১৯৭০)
*&nbsp; *একটি সুর একটি গান *(১৯৮২)
*&nbsp; *ভিনদেশী সেরা গল্প *(১৯৮৪)
*  *আমার দীর্ঘ ভ্রমণ* (১৯৮৫)
*&nbsp; *সপ্তপুষ্প (৩ খণ্ড)* (১৯৮৪, ১৯৮৯ এবং ১৯৯০)

## পুরস্কার
* রাষ্ট্রপতি স্বর্ণ পদক(১৯৬৭)
*&nbsp; নুরুন্নেসা খাতুন বিদ্যাবিনোদিনী পদক (১৯৭৭)
*&nbsp; আব্দুর রাজ্জাক স্মারক পদক (১৯৮৪)

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:বাংলাদেশী লেখিকা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী লেখিকা
বিষয়শ্রেণী:বাংলাদেশী লেখক
বিষয়শ্রেণী:২০শ শতাব্দীর বাংলাদেশী লেখক
বিষয়শ্রেণী:ভারতীয় শিক্ষাবিদ
বিষয়শ্রেণী:পাকিস্তানে ভারতীয় অভিবাসী
বিষয়শ্রেণী:পাকিস্তানি শিক্ষাবিদ
বিষয়শ্রেণী:ভারতীয় নারী শিক্ষাবিদ
জোবেদা খানম

**জোবেদা খানম** (৫ মার্চ ১৯২০ – ২৬ জানুয়ারি ১৯৮৯) বাংলাদেশের একজন শিক্ষাবিদ এবং সাংস্কৃতিক ব্যক্তিত্ব ছিলেন। তিনি বাংলাদেশ শিশু একাডেমীর প্রথম পরিচালক এবং চেয়ারপার্সন হিসেবে দায়িত্ব পালন করেন। এছাড়াও বাংলাদেশ মহিলা সমিতির ভাইস চেয়ারপারসন এবং চেয়ারপার্সন ছিলেন।

## প্রাথমিক জীবন
জোবেদা খানম ১৯২০ সালের ৫ মার্চ কুষ্টিয়া শহরের আজহারবাগে জন্মগ্রহণ করেন। তার বাবার নাম খন্দকার আজহারুল ইসলাম। তিনি পেশায় স্কুল পরিদর্শক ছিলেন। তিনি তার প্রাথমিক শিক্ষা শুরু করেন তার বাড়িতে গৃহশিক্ষকের কাছে। বিয়ে করার পর তিনি কলকাতা শহরে চলে যান। যেখানে তিনি ম্যাট্রিক, আইএ এবং বিটি পরীক্ষায় পাশ করেন। এরপর ঢাকা বিশ্ববিদ্যালয় থেকে ১৯৫০ সালে মাস্টার্স ডিগ্রী অর্জন করেন।

## সাহিত্যকর্ম
জোবেদা খানম বিভিন্ন ঘরানার উপন্যাস, ছোট গল্প, নাটক ও কিশোর সাহিত্য লিখেছেন।

### উপন্যাস
*  *অভিশপ্ত প্রেম *(১৯৫৯)
*  *দু'টি আখি দু'টি তারা *(১৯৬৩)
*  *আকাশের রং *(১৯৬৪)
*  *বানামার্মার *(১৯৬৭)
* *অনন্ত পিপাসা* (১৯৬৭)

### ছোট গল্প
*  *একটি সুরের মৃত্যু *(১৯৭৪) (সংকলন)
*  *জীবন একটি দুর্ঘটনা *(১৯৮১) (সংকলন)

### নাটক
* *Jhader Svaksar* (১৯৬৭)
*  *ওরে বিহঙ্গ *(১৯৬৮)

### কিশোর সাহিত্য
* *গল্প বলি শোন *(১৯৬৬)
* *মহাসমুদ্র *(১৯৭৭)
*  *সাবাস সুলতানা* (১৯৮২)

## পুরস্কার
* অগ্রণী ব্যাংক পুরস্কার (কিশোর সাহিত্য)
* একুশে পদক (২০০৩)

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:বাংলাদেশী নারী ঔপন্যাসিক
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:২০শ শতাব্দীর বাংলাদেশী লেখিকা
বিষয়শ্রেণী:বাঙালি লেখক
বিষয়শ্রেণী:বাংলাদেশী লেখক
বিষয়শ্রেণী:২০শ শতাব্দীর বাংলাদেশী ঔপন্যাসিক
বিষয়শ্রেণী:একুশে পদক বিজয়ী
বিষয়শ্রেণী:পাকিস্তানি লেখক
বিষয়শ্রেণী:কুষ্টিয়ার লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
নলিনী দাশ (লেখিকা)

**নলিনী দাশ** (৫ আগস্ট,১৯১৬ - ২৬ মার্চ ১৯৯৩)  বিংশ শতাব্দীরে মধ্য পর্যায়ের একজন বাঙালি সাহিত্যিক। তিনি সত্যজিৎ রায় সম্পাদিত সন্দেশ শিশুপত্রিকার সম্পাদনার সঙ্গে যুক্ত ছিলেন। তিনি গোয়েন্দা গন্ডালু সিরিজের প্রচুর গল্প লিখেছিলেন যা জনপ্রিয় শিশুসাহিত্য।

## জীবন বৃত্তান্ত
১৯১৬ খ্রিস্টাব্দের ৫ আগস্ট জন্ম হয় নলিনী দাশের। তাঁর পিতা অরুণকুমার চক্রবর্তী এবং মাতা বাংলা শিশুসাহিত্যের অন্যতম জনক উপেন্দ্র কিশোর রায়চৌধুরীর কন্যা পুণ্যলতা রায়চৌধুরী। কবি জীবনানন্দ দাশের কনিষ্ঠ ভ্রাতা অশোকানন্দ দাশের সঙ্গে ১৯৪৩ খ্রিস্টাব্দে তিনি পরিণয় সূত্রে আবদ্ধ হন। তাঁর মাতৃকূলের শিশু সাহিত্যে এক কিংবদন্তীসম ভূমিকা। বড়মাসি সুখলতা রাও, বড়মামা সুকুমার রায়, মা পুণ্যলতাও লেখালেখি করেছেন, মামাতো ভাই সত্যজিৎ রায়।

## শিক্ষা জীবন
নলিনী দাশ ১৯৩২ খ্রিস্টাব্দে ব্রাহ্ম বালিকা শিক্ষালয় থেকে ম্যাট্রিকুলেশন পাস করেন। পরবর্তীতে ডায়োপেশন কলেজ থেকে ১৯৩৪ সালে আই.এ স্কটিশচার্চ কলেজ থেকে দর্শনে অনার্স সহ বি.এ. পরীক্ষায় ১ম স্থান অধিকার করে ২টি রৌপ্যপদক, ৮টি স্বর্ণ পদক প্রাপ্তা, জুবিলি স্কলারশিপ ও ঈশান স্কলারশিপ প্রাপ্তা দর্শনশাস্ত্রে ১৯৩৮ সালে ১ম শ্রেণীতে এম.এ উত্তীর্ণ হন। 

## পেশা জীবন
কয়েকমাস ভিক্টোরিয়া ইন্সটিটিউসনের শিক্ষিকা করে নলিনী দাশ পরে বেথুন কলেজের অধ্যাপিকা হিসেবে কাজ করেন। সরকারী বৃত্তি লাভ করে ১৯৪৫-১৯৪৬ সাল পর্যন্ত ইংল্যান্ডে ফ্রোবের ট্রেনিং প্রাপ্ত হন তিনি।  পোষ্ট গ্রাজুয়েট্ বেসিক ট্রেনিং কলেজ ১৯৪৯ সালে ও ডেভিড্ হেয়ার ট্রেনিং কলেজের ১৯৫১ সালে সহাধ্যক্ষা, ইন্সটিটিউট্ অফ্ এডুকেশন র্ফউইমেন ১৯৫৪-১৯৬৮ সাল পর্যন্ত অধ্যক্ষা এবং বেথুন কলেজের ১৯৬৮-১৯৭৪ সাল পর্যন্ত অধ্যক্ষা হিসেবে দায়িত্ব পালন করেন নলিনী দাশ। পরে ১৯৭৪ সালে অবসর গ্রহণ করেন।

## কর্ম ও স্বীকৃতি
বিশিষ্ট শিক্ষাব্রতী হিসাবে রাজ্য পুরস্কার প্রাপ্তা (৫/৯/১৯৭৫)। ‘রাজা রামমোহন রায়’ সম্পর্কে লীলা বক্তৃতাদান (১৯৭৪)। কলিকাতা ও পরে রবীন্দ্রভারতী বিশ্ববিদ্যালয় কাউনসিলের সভ্যা, হায়ার এডুকেশন কমিশন, কলেজ সার্ভিস কমিশন ইত্যাদির সঙ্গে যুক্তা। সমাজকল্যাণ ও শিশুকল্যানমূলক বিভিন্ন সংস্থার সঙ্গে যুক্তা। ১৯৬৪ থেকে সন্দেশ পত্রিকার সঙ্গে যুক্তা। যুগ্ম সম্পাদিকাঃ সন্দেশ (লীলা মজুমদার ও সত্যজিৎ রায়ের সঙ্গে), শ্রাবণী (কল্যাণী কার্লেকারের সঙ্গে), টিচার্স কোয়াটার্লি (ঐ)। 

## প্রকাশনা
প্রকাশিত গ্রন্থঃ রা-কা-যে-টে-না-পা (রামকানাই যেন টের না পায়) , উপন্যাস), হাস্য ও রহস্যের গল্প (গল্প সংকলন), বঙ্গম গড়ের রহস্য (উপন্যাস ও ১টি গল্প)। মধ্যরাতের ঘোড় সওয়ার (উপন্যাস), গোয়েন্দা গণ্ডালু।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:১৯৯৩-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের লেখিকা
জোবেদা আলী

**জোবেদা বেগম আলী** (৭ জানুয়ারী ১৯৭৫ - ৮ এপ্রিল ২০২০  ) ছিলেন একজন ইংরেজ ব্যবসায়ী, সামাজিক উদ্যোক্তা, তথ্যচিত্র নির্মাতা এবং থ্রি সিস্টার্স কেয়ারের প্রধান নির্বাহী। 

## প্রথম জীবন
আলি এবং তার ছোট বোন বেড়ে ওঠেন টাওয়ার হ্যামলেট্‌স, লন্ডন, ইংল্যান্ড।   তার পৈত্রিক নিবাস হল মেহেরপুর, সিলেট বিভাগ, বাংলাদেশ।

আলি টাওয়ার হ্যামলেটস কলেজ থেকে এ-লেভেলে তিনটি গ্রেড অর্জন করেছে। ১৯৯৬ সালে, আলী কেমব্রিজের ট্রিনিটি কলেজ থেকে ভারতীয় ও আফ্রিকান ইতিহাসে বিএ অনার্স ডিগ্রি অর্জন করেন।  ২০০০ সালে, তিনি ইতিহাসে এমএ সম্পন্ন করেন এবং ২০০৪ সালে, তিনি কেমব্রিজ বিশ্ববিদ্যালয় থেকে বিশ্ব বাণিজ্য ও উন্নয়ন বিষয়ে এমএ সম্পন্ন করেন। 

## চলচ্চিত্র ক্যারিয়ার

## কর্মজীবন

## ব্যক্তিগত জীবন

তিনি একজন মুসলিম এবং নারীবাদ কন্ঠস্বর । 

## আরও দেখুন

*ব্রিটিশ বাংলাদেশী
*ব্রিটিশ বাংলাদেশী ব্যক্তিদের তালিকা

## তথ্যসূত্র

## বহিঃসংযোগ

*
*
*
*
*
*Woman’s Social Leadership Award Winner. *i-genius*
*A, Deepa. Giving a Voice to Marginalized Communities. *OnIslam*. 8 June 2009

বিষয়শ্রেণী:১৯৭৫-এ জন্ম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ অ-কল্পকাহিনী লেখিকা
বিষয়শ্রেণী:ইংরেজ নারী সাংবাদিক
বিষয়শ্রেণী:ইংরেজ অ-কল্পকাহিনী লেখক
বিষয়শ্রেণী:মুসলিম লেখক
বিষয়শ্রেণী:ব্রিটিশ এশীয় লেখক
বিষয়শ্রেণী:২১শ শতাব্দীর ইংরেজ লেখক
বিষয়শ্রেণী:সামাজিক উদ্যোক্তা
বিষয়শ্রেণী:ইংরেজ নারীবাদী
বিষয়শ্রেণী:গার্ডিয়ানের সাংবাদিক
বিষয়শ্রেণী:লন্ডনের লেখক
বিষয়শ্রেণী:লন্ডনের চলচ্চিত্র পরিচালক
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ইংরেজ ব্যবসায়ী
বিষয়শ্রেণী:টাওয়ার হ্যামলেটসের লেখক
বিষয়শ্রেণী:২০শ শতাব্দীর ইংরেজ নারী ব্যবসায়ী
বিষয়শ্রেণী:২১শ শতাব্দীর ইংরেজ নারী ব্যবসায়ী
বিষয়শ্রেণী:২০শ শতাব্দীর ইংরেজ ব্যবসায়ী
বিষয়শ্রেণী:২১শ শতাব্দীর ইংরেজ লেখিকা
তারেন খানম

**তারেন খানম** একজন ব্রিটিশ সরকারি কর্মকর্তা, এবং BritBangla-এর পরিচালক এবং সহ-প্রতিষ্ঠাতা। তাছাড়া তিনি Department of Energy and Climate Change (DECC) এর একজন উপদেষ্ঠা ছিলেন।

## প্রাথমিক জীবন
তারেম খানম পরিবেশ বিজ্ঞানে মাস্টার্স ডিগ্রী লাভ করেছেন  এবং জনসংযোগ এ ডিপ্লোমা করেছেন।

## কর্মজীবন
২০০৩ সালের এপ্রিল মাসে তারেন খানম অন্যান্যদের সাথে&nbsp; BritBangla&nbsp; প্রতিষ্ঠা করেন। মানুষ ভয়েস, তাদের মতামত ও আকাঙ্ক্ষা, এবং এটি একসঙ্গে সদৃশমনা মানুষ মাধ্যমে সামাজিক ও দাতব্য ঘটনা.তারেন খানমের আয়োজন সামাজিক, শিক্ষাগত, এবং তহবিল বৃদ্ধিকারী ঘটনা হিসেবে BritBangla প্রচার করে।

তারেন খানম স্বাস্থ্য বিভাগের (ডি এইচ) একজন নীতি উপদেষ্টা হিসেবে কাজ করেছেন। মার্কিন দূতাবাস লন্ডন এর আমন্ত্রণে তিনি International Visitors Leadership Programme এ অংশগ্রহণ করেন।&nbsp; তিনি ইউরোপ আমেরিকার অনেক দেশ ভ্রমণ করেছেন। মুসলিম নেতৃত্ব এবং রাজনীতিতে তার প্রভাব,বিশেষত যুব নেতৃত্বের বিকাশে তিনি কাজ করেন। খানমের এখন জন্য কাজ করেন Department of Energy and Climate Change (DECC) তে।

তারেন খানম&nbsp; জন অ্যাডামস সোসাইটিতে যোগাযোগ কর্মকর্তা হিসেবে কাজ করেছেন।

## পুরস্কার ও স্বীকৃতি
২০১৫ সালের জুন মাসে তারেন খানম কে একটি ব্রিটিশ এম্পায়ার পদক (BEM) দ্বারা ভূষিত করা হয়। ২০১৫ সালে তার জন্মদিনে সম্মান দেওয়ার জন্য উক পদক দেওয়া হয়।

## আরো দেখুন

* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

বিষয়শ্রেণী:ব্রিটিশ মুসলিম
বিষয়শ্রেণী:জীবিত ব্যক্তি
পরিণীতা বরঠাকুর

**পরিণীতা বরঠাকুর** (জন্ম- ১৯৮৭) একজন ভারতীয় অভিনেত্রী এবং গায়িকা। অসমীয়া এবং হিন্দী ভাষার বহু চলচ্চিত্র,  দূরদর্শন ধারাবাহিকে অভিনয় করা পরিণীতা কয়েকটি অসমীয়া চলচ্চিত্র এবং অ্যালবামের গানে কণ্ঠদান করেছেন।

## জন্ম এবং শিক্ষা
১৯৮৭ সালে অসমএ জন্মলাভ করা পরিণীতা কেন্দ্রীয় বিদ্যালয়, দুলিয়াজান থেকে স্কুল শিক্ষা লাভ করে কটন কলেজএ অধ্যয়ন করেন। মুম্বাইর সোফিয়া কলেজথেকে স্নাতক ডিগ্রী লাভ করে তিনি মুম্বাই বিশ্ববিদ্যালয় থেকে দর্শনশাস্ত্রে স্নাতকোত্তর ডিগ্রী লাভ করেন।

## কেরিয়ার
*নবজীবন* নামক টেলিফিল্মে অভিনয় করে পরিণীতা নিজের অভিনয় কেরিয়ার সূচনা করে। প্রথম চলচ্চিত্র হিসাবে ২০০১ সালে মুনিন বরুয়া পরিচালিত নায়ক চলচ্চিত্রে তিনি অভিনয় করেন। এরপর তিনি বারুদ (২০০৪), বরলার সংসার, জীবন বাটর লগরী (২০০৯), পলে পলে উরে মন (২০১১) এবং গানে কি আনে (২০১৫) চলচ্চিত্রে অভিনয় করেন। এছাড়াও তিনি হিন্দী চলচ্চিত্র চলো দিল্লী (২০১১), সাস বহু ঔর সেনসেক্স (২০১১), হর পল (মুক্তি পায় নাই), কোরবান (২০০৯) ইত্যাদিতে অভিনয় করার সুযোগ পান। অভিনয়ের সাথে পরিণীতা নিজের সংগীতের কেরিয়ারও এগিয়ে নিয়ে যান এবং দুই-একটি অসমীয়া চলচ্চিত্রে গান গাওয়ার সাথে তিনি *পরিণীতা* শীর্ষক নিজের এক অ্যালবাম বের করেন।

### অভিনীত চলচ্চিত্র

### টেলিফিল্ম
* নবজীবন (অসমীয়া)

### দূরদর্শন ধারাবাহিক

* মমতা
* চন্দন
* সোণ পরী (হিন্দী)
* সি আই ডি (হিন্দী)
* স্পেশাল স্কোয়াড
* আহত
* করমচন্দ
* য়েহি তো হে বো
* বিরবালি
* সোচা না থা
* উর্মিলা (ডি ডি ১)
* কশমকশ্ জিন্দগি কি (ডি ডি ১)
* নার্গিস (ডি ডি ১)
* সপনে সাজন কে' (হি্ন্দী, ডি ডি ১)
* ফির ভি দিল হে হিন্দুস্তানী (ডি ডি ১)
* কব ক্যো কে' সে' (ডি ডি ১)
* অটোগ্রাফ (ডি ওয়াই ৩৬৫, ২০১৩)
* সাবধান ইণ্ডিয়া (হিন্দী, লাইফ ওকে, ২০১৩)
* ক্রাইম পেট্রল (হিন্দী, সোনি, ২০১৪)
* প্রীতম প্যারে ঔর বো (হিন্দী, সব টিভি, ২০১৪)
* স্বরগ্নি (হিন্দী, কলর্স, ২০১৫)

### ছোট ছবি
* দম দম দিগা দিগা (ডেন্সিং ইন দ্যরেইন), ২০১৪

### বিজ্ঞাপন ছবি
* মেককেইন ফুড্‌স (২০১৩)
* চ্যবনপ্রাশ (২০১৩)
* সফলা (২০১৪)

### কণ্ঠদান
* পরিণীতা (নিজস্ব অ্যালবাম, অসমীয়া, শ্রব্য এবং ভিডিও)
* পলে পলে উরে মন (২০১১, অসমীয়া চলচ্চিত্র)
* গানে কি আনে (২০১৫, অসমীয়া চলচ্চিত্র)

## সম্মান
* লিমকা ফ্রেশ্ ফেসরাণার-আপ, ২০০৫
* জ্যোতিরূপা জইণ্ট মেডিয়া এবার্ড্‌স (নায়ক চলচ্চিত্রের জন্য)

## তথ্যসূত্র

## বহিঃসংযোগ
* পরিণীতার ফেসবুক পৃষ্ঠা
* পরিণীতার টুইটার একাউণ্ট

বিষয়শ্রেণী:আসামের সঙ্গীতশিল্পী
বিষয়শ্রেণী:আসামের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:১৯৮৫-এ জন্ম
বিষয়শ্রেণী:অসমীয়া নেপথ্য সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় পপ সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:ভারতীয় পপ গায়িকা
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ডিব্রুগড় জেলার ব্যক্তি
বিষয়শ্রেণী:অসমীয়া চলচ্চিত্ৰ অভিনেত্ৰী
বিষয়শ্রেণী:ভারতীয় গায়িকা-গীতরচয়িতা